
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου του Δήμου Κερα- 

τσιυίου (Αττικής). 1 

Έγκριση πολεοδομικής μελέτης της περιοχής «Αϊβαλιώτικα) του 
Δήμου Βόλου (Ν. Μαγνησίας). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του εγκεκριμένου ρυμοτομικού σχεδίου του Δήμου Κερατσινίου 

(Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. Δ/τός της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9 και 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα το 
άρθρο 62 (παρ. 1). 

3. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

4. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αριθ. 76/1983 γνωμοδότηση του Δημοτικού Συμβουλίου Κε¬ 
ρατσινίου. 

6. Την υπ’ αριθ. 71/1986 γνωμοδότηση του Κεντρικού Συμβουλίου 
Περιβάλλοντος, Χωροταξίας και Δημοσίων Έργων. 


7. Την υπ’ αριθ. 402/1986 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Κερατσινίου (Ν. Αττικής) στα υπ’ αριθ. 404, 405, 406, 
426, 427 και 428 οικοδομικά τετράγωνα με τη μετατόπιση των 
οικοδομικών και ρυμοτομικών γραμμών, όπως φαίνεται στο σχετικό 
πρωτότυπο διάγραμμα σε κλίμακα 1:500, που έχει θεωρηθεί από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθ. 52414/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

Τροποποιείται το προβλεπόμενο από το εγκεκριμένο ρυμοτομικό 
σχέδιο προκήπιο των οικοπέδων, οικοδομημένων ή μή, που βρίσκονται 
στα παραπάνω οικοδομικά τετράγωνα και έχουν πρόσωπο στην οδό 
Αρχιμήδους, το πλάτος του προκηπίου παραμένει τρία (3) μέτρα, 
όπως φαίνεται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή της 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Αυγούστου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Έγκριση πολεοδομικής μελέτης της περιοχής «Αϊβαλιώτικα) του Δήμου 
Βόλου (Ν. Μαγνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 6 
(παρ. 1,2,4,5 και 6), 7 (παρ. 1,2,4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 6 (παρ. 1) και 9. 

4. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

5. Την υπ’ αριθ. 52368/2143/23.7.85 απόφαση του,Υπουργού 
Χωροταξίας, Οικισμού και Περιβάλλοντος «Έγκριση Γενικού Πολεοδομι- 
κού Σχεδίου των Δήμων Βόλου, Ν. Ιωνίας, κλπ» (ΦΕΚ 566/Δ/85). 

6. Την υπ’ αριθ. 7167/1986 απόφαση του,Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προ¬ 
μελέτης της πολεοδομικής ενότητας» «Ν. Παγασές - Αϊβαλιώτικα» 
του Δήμου Βόλου (Ν. Μαγνησίας)». 

7. Την υπ’ αριθ. 9156/1986 απόφαση του Υπουργού Περιβάλλοντος, 
Χωροταξίας και Δημοσίων Έργων «Χαρακτηρισμός ως πυκνοδομημένου 
τμήματος της περιοχής «Αϊβαλιώτικα» του Δήμου Βόλου (Ν. Μαγνησίας)». 

8. Τις υπ’ αριθ. 293/1985 και 329/1985 γνωμοδοτήσεις του δημοτι¬ 
κού συμβουλίου Βόλου. 

9. Την υπ’ αριθ. 38/1985 γνωμοδότηση του Συμβουλίου Χωροτα¬ 
ξίας, Οικισμού και. Περιβάλλοντος Ν. Μαγνησίας. 

10. Τις υπ’ αριθ. 144/86 και 465/86 γνωμοδοτήσεις του Συμβου¬ 
λίου της Επικράτειας με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Αϊβαλιώτικα» 
του Δήμου Βόλου (Ν. Μαγνησίας) τμήμα της οποίας έχει χαρακτηρι- 
σθεί ως πυκνοδομημένο με την απόφαση 9156/430/1986 του 
Υπουργού Περιβάλλοντος, Χωροταξίας και Δημοσίων Έργων, με 
τον καθορισμό οικοδομήσιμων χώρων, οδών, πεζοδρόμων, κοινό¬ 
χρηστων χώρων, πλατειών, χώρων παιδικών χαρών, χώρου νηπια¬ 
γωγείου, χώρου δημοτικού σχολείου, χώρου αθλητικών εγκαταστά¬ 
σεων, όπως φαίνεται στα χρωματισμένα πέντε (5) σχετικά πρωτό¬ 
τυπα διαγράμματα σε κλίμακα 1:1.000 που θεωρήθηκαν από τον 
Προϊστάμενο της Δ/νσης Πολεοδομικών Εφαρμογών με την υπ’ 
αριθ. 56766/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής «Αϊβαλιώ- 
τικα» της οποίας το πολεοδομικό σχέδιο εγκρίνεται με το άρθρο 
1 του παρά ντος Δ/τος ως εξής: 

Άρθρο 3. 

1. Στους οικοδομήσιμους χώρους της περιοχής που χαρακτηρίζονται 
στα διαγράμματα με το στοιχείο Ο.Τ. επιτρέπονται οι κάτωθι χρήσεις: 

α) Κατοικίες και ξενώνες δυναμικού μικρότερου των 20 κλινών. 

β) Εμπορικά καταστήματα, γραφεία 

γ) Εστιατόρια, αναψυκήρια, ταβέρνες. 

δ) Χώροι συναθροίσεως κοινού. 

ε) Πολιτιστικά κτίρια. 

στ) Κτίρια εκπαιδεύσεως. 

ζ) Θρησκευτικοί χώροι. 

η) Κτίρια κοινωνικής πρόνοιας. 

ι) Κτίρια στάθμευσης και γήπεδα στάθμευσης. 

ια) Παιδικές χαρές. 

ιβ) Επαγγελματικά εργαστήρια. 

ιγ) Αθλητικές εγκαταστάσεις. 

2. Στους οικοδομήσιμους χώρους που χαρακτηρίζονται με το στοιχείο 
Ο.Τ.Α., επιτρέπονται οι χρήσεις της προηγούμενης παραγράφου και επι¬ 
πλέον επιβάλλεται στο ισόγειό η δημιουργία εμπορικών καταστημάτων, 
εστιατορίων, αναψυκτηρίων, ταβερνών και επαγγελματικών εργαστηρίων. 


Άρθρο 

Τα ελάχιστα όρια εμβαδού και διαστάσεων καθώς και οι λοιποί όροι 
και περιορισμοί δόμησης των οικοπέδων, ορίζονται κατά τομείς I και 
II που φαίνονται στα ίδια διαγράμματα ως έξης: 

Α. Τομέας I. 

1. Ελάχιστο πρόσωπο: Δέκα τέσσερα (14)μέτρα. 

Ελάχιστο εμβαδόν: Τριακόσια (300) τ. μ. 

2. Κατά παρέκκλιση της προηγούμενης παραγράφου θεωρούνται άρτια 
και οικοδομήσιμα τα οικόπεδα εφόσον α) έχουν κατά τη δημοσίευση του πα¬ 
ρόντος: 

— Ελάχιστο πρόσωπο: Οκτώ (8) μέτρα. 

— Ελάχιστο εμβαδόν: Εκατό (100) τετρ. μέτρα. 

β) Δημιουργούνται μετά την οριστική πράξη εφαρμογής της πολεο¬ 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του Ν. 1337/1983 με όποιες διαστάσεις έχουν. 

3α. Μέγιστο ποσοστό κάλυψης των οικοπέδων εξήντα τοις εκατό της 
επιφάνειας τους. 

β. Κατ’ εξαίρεση για τα οικόπεδα της παραγρ. 2 όταν η επιφά¬ 
νεια αυτή δεν υπερβαίνει τα 300 μ 2 ορίζεται ποσοστό κάλυψης 
εβδομήντα τοις εκατό (70%) της επιφάνειας τους χωρίς η καλυ¬ 
πτόμενη επιφάνεια να υπερβαίνει τα 180 μ 2 . 

4. Συντελεστής δόμησης οκτώ δέκατα (0,8). 

5. Το μέγιστο ύψος των κτιρίων ορίζεται δε επτάμισυ (7,50) μέτρα. 

Β. Τομέας II. 

1. Ελάχιστο πρόσωπο: Δέκα έξι (16) μέτρα. 

Ελάχιστο εμβαδόν: Τετρακόσια (400) τ. μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα εφόσον α) έχουν κατά 
τη δημοσίευση του παρόντος Δ/τος: 

— Ελάχιστο πρόσωπο: Οκτώ (8) μέτρα. 

— Ελάχιστο εμβαδόν: Εκατό (100) τετρ. μέτρα. 

β) Δημιουργούνται μετά την οριστική πράξη εφαρμογής της πολεο¬ 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του Ν. 1337/1983 με όποιες διαστάσεις έχουν. 

3. Μέγιστο ποσοστό κάλυψης των οικοπέδων τριάντα τοις εκατό (30%) 
της επιφάνειας του. 

4. Συντελεστής δόμησης έξι δέκατα (0,6). 

5. Κατά παρέκκλιση των παραγράφων 3 και 4 για οικόπεδα μικρό¬ 
τερα των τετρακοσίων τετραγωνικών μέτρων, ορίζεται συντελεστής 
δόμησης οκτώ δέκατα (0,8) και ποσοστό κάλυψης εβδομήντα τοις 
εκατό (70%), εφόσονν η συνολική επιφάνεια ορόφων δεν υπερβαίνει 
τα διακόσια σαράντα (240) τετρ. μέτρα και η καλυπτόμενη επιφάνεια 
δεν υπερβαίνει τα εκατόν είκοσι (120) τετρ. μέτρα. 

6. Το μέγιστο ύψος των κτιρίων ορίζεται σε επτά και μισό (7.50) μέτρα. 

Γ. Και για τους δύο τομείς I και II ορίζονται επιπλέον τα εξής: 

1. Επιπλέον των διατάξεων των παραγρ. Α1,Α2,Β1,Β2 του παρό¬ 
ντος, τα οικόπεδα θεωρούνται άρτια και οικοδομήσιμα εφόσον σ’ αυτά 
εγγράφεται κάτοψη κτιρίου με ελάχιστη επιφάνεια πενήντα (50) μ 2 
και ελάχιστη διάσταση πέντε (5) μέτρα. 

2. Κατά παρέκκλιση των παραγράφων Α3,Α4,Β3 και Β4 ορίζο¬ 
νται συντελεστής δόμησης ένα και τέσσερα δέκατα (1,4) και μέγι¬ 
στο ποσοστό κάλυψης εβδομήντα τοις εκατό (70%) για οικόπεδα 
που υπήρχαν στις 10.3.1982 και έχουν εμβαδόν μικρότερο των 
εκατόν πενήντα (150) τετρ. μέτρων, αφού αφαιρεθεί το εμβαδόν 
της εισφοράς σε γή, εφόσον η συνολική επιφάνεια ορόφων δεν 
υπερβαίνει τα εκατόν είκοσι (120) τετρ. μέτρα. 

Το μέγιστο ύψος των κοινωφελών κτιρίων που καθορίζονται με το άρθρο 
1 του παρόντος, ορίζεται σύμφωνα με το άρθρο 9 παράγραφος 7 του Ν. 
1577/1985. 

Άρθρο 5. 

Η ισχύς του παρόντος διατάγματος αρχίζει από τη δημοσίευσή της 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Αυγούστου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










